Държавен вестник, бр. 16, 2024 г., стр. 94

СТР.  94	
Д Ъ Р Ж А В Е Н  В Е С Т Н И К 	
БРОЙ  16
Указания  
 
І. По отношение на данъчното облекчение под формата на минимална помощ 
Съгласно § 73 от ПЗР на ЗИДЗДДС (ДВ, бр. 104/2020 г.) данъчното облекчение по чл. 184 от ЗКПО, представляващо минимална 
помощ по чл. 188 от същия закон, може да се ползва до 31 декември 2023 г., в т. ч. за корпоративния данък за 2023 г. 
1. За целите на попълване на ред 1 и 2 от справка 2 от част І следва да се има предвид, че на основание чл. 188, ал. 5 от ЗКПО 
преотстъпеният данък, инвестиран в активите по ал. 3 от същия член, се натрупва: 
а) до праговете, определени в ал. 1 и 2, с друга минимална помощ, предоставена съгласно Регламент (ЕО) № 1407/2013 на 
Комисията от 18 декември 2013 г. относно прилагането на членове 107 и 108 от Договора за функционирането на Европейския съюз към 
помощта de minimis, и с минимална помощ, предоставяна съгласно други регламенти за помощ de minimis; 
б) до прага, установен в Регламент (ЕС) № 360/2012 на Комисията от 25 април 2011 г. относно прилагането на членове 107 и 108 
от Договора за функционирането на Европейския съюз към минималната помощ (de minimis) за предприятия, предоставящи услуги от общ 
икономически интерес (OB, L 114/8 от 26 април 2012 г.), с минимална помощ, предоставена по този регламент; 
в) до максимално допустимия интензитет на съответната държавна помощ, одобрена с решение на Европейската комисия или 
получила разрешение по чл. 9 от Закона за държавните помощи за тези активи. 
2. За целите на попълване на ред 3 от справка 2 от част І следва да се има предвид определението, дадено в § 1, т. 71 от ДР 
на ЗКПО, съгласно което „едно и също предприятие" е предприятие по смисъла на чл. 2 от Регламент (ЕС) № 1407/2013 на Комисията 
от 18 декември 2013 г. относно прилагането на членове 107 и 108 от Договора за функционирането на Европейския съюз към помощта de 
minimis. 
По смисъла на чл. 2 от Регламент (ЕС) № 1407/2013 за целите на настоящия регламент „едно и също предприятие“ означава 
всички предприятия, които поддържат помежду си поне един вид от следните взаимоотношения:  
а) дадено предприятие притежава мнозинството от гласовете на акционерите или съдружниците в друго предприятие;  
б) дадено предприятие има право да назначава или отстранява мнозинството от членовете на административния, управителния 
или надзорния орган на друго предприятие;  
в) дадено предприятие има право да упражнява доминиращо влияние спрямо друго предприятие по силата на договор, сключен 
с това предприятие, или на разпоредба в неговия устав или учредителен акт;  
г) дадено предприятие, което е акционер или съдружник в друго предприятие, контролира самостоятелно, по силата на 
споразумение с останалите акционери или съдружници в това предприятие, мнозинството от гласовете на акционерите или съдружниците 
в това предприятие.  
Предприятия, поддържащи едно от взаимоотношенията, посочени в алинея първа, букви а) — г), посредством едно или няколко 
други предприятия, също се разглеждат като едно и също предприятие. 
3. На основание чл. 188, ал. 4 от ЗКПО, когато с определения за преотстъпване данък за годината ще се превиши съответният 
праг по ал. 1 и 2, данъчно задълженото лице, в т.ч. данъчно задължените лица, които са едно и също предприятие, не могат да ползват 
преотстъпване за целия размер на данъка, определен за преотстъпване. 
4. Повече информация по отношение на минималната помощ може да бъде намерена на интернет страницата на Министерство 
на финансите в рубриката „Държавни помощи“ на адрес: www.minfin.bg. 
  
ІІ. По отношение на данъчното облекчение под формата на държавна помощ за регионално развитие  
На основание § 7 от ПЗР на ЗИДЗКПО (ДВ, бр. 99/13.12.2022 г.) данъчното облекчение по чл. 184, за което министърът на 
финансите е уведомил Европейската комисия по реда на чл. 22 - 25 от Закона за държавните помощи, представляващо държавна помощ 
за регионално развитие, влиза в сила след постановяване на положително решение от Европейската комисия относно съответствието му 
с Насоките за регионална държавна помощ (2021/C 153/01). Преотстъпване на авансови вноски за корпоративен данък не се допуска до 
датата на решението на Европейската комисия. След постановяване на положително решение от Европейската комисия министърът на 
финансите не следва да изготвя индивидуални уведомления за данъчно задължените лица, прилагащи чл. 184, с изключение на тези, 
извършващи големи инвестиционни проекти по чл. 189. 
Схемата за държавна помощ за регионално развитие е одобрена с Решение C(2023) 3558 final на Комисията от 6 юни 2023 г. по 
дело SA.104266 (2022/N) — България — Преотстъпване на корпоративен данък съгласно член 184 във връзка с член 189 от Закона за 
корпоративното подоходно облагане — схема за регионална помощ за периода 2022—2027 г. (ОВ С 242/12 от 7 юли 2023 г.). 
Съгласно § 8 от ПЗР на ЗИДЗКПО (ДВ, бр. 99/13.12.2022 г.) правото на преотстъпване на данък съгласно чл. 184 във връзка с чл. 
189 се прилага до 31 декември 2027 г., в т.ч. за корпоративния данък за 2027 г. 
 
ІІІ. По отношение на данъчното облекчение под формата на държавна помощ за земеделски стопани 
Съгласно § 15, ал. 1 от ПЗР на ЗИДЗКПО (обн. - ДВ, бр. 106 от 2023 г.) данъчното облекчение по чл. 189б се прилага само след 
датата на получаване на окончателния номер на помощта в Регистъра на държавните помощи на Европейската комисия, при спазване на 
условията на глава І и чл. 14 от Регламент (ЕС) 2022/2472 на Комисията от 14 декември 2022 г. относно деклариране на някои категории 
помощи в секторите на селското и горското стопанство и в селските райони за съвместими с вътрешния пазар в приложение на членове 
107 и 108 от Договора за функционирането на Европейския съюз (ОВ, L 327/1 от 21 декември 2022 г.). Преотстъпване на авансови вноски 
за корпоративен данък на земеделски стопани не се допуска до датата на получаване на окончателния номер на помощта в Регистъра на 
държавните помощи на Европейската комисия. Данъчното облекчение се прилага за 2023 г., в случай че окончателният номер на 
помощта в Регистъра на държавните помощи на Европейската комисия е получен до 30 юни 2024 г. включително. В ал. 2 на § 15 е 
предвидено, че данъчното облекчение по чл. 189б, представляващо държавна помощ за земеделски стопани, може да се ползва до 31 
декември 2029 г., включително за корпоративния данък за 2029 г. 
Схемата за държавна помощ „Помощ за инвестиции в земеделски стопанства чрез преотстъпване на корпоративен данък“ е 
вписана в Регистъра на държавните помощи на Европейската комисия под номер SA.111877. Обобщената информация за държавната 
помощ е публикувана на 17.01.2024 г. в Регистъра на държавните помощи на Европейската комисия.  
Съгласно § 15, ал. 3 от ПЗР на ЗИДЗКПО (обн. - ДВ, бр. 106 от 2023 г.) преотстъпеният данък за 2023 г. и 2024 г. във връзка с чл. 
189б, ал. 2, т. 1 се инвестира в нови сгради и нова земеделска техника, необходими за извършване на посочената в чл. 189б, ал. 
1 дейност, в срок до края на втората година, следваща годината, за която се ползва преотстъпването. 
За целите на попълване на ред 1 от справка 5 от част I следва да се има предвид, че на основание чл. 182, ал. 5, т. 2 от ЗКПО 
данъчно облекчение, представляващо държавна помощ за земеделски стопани, не се прилага по отношение на: големи предприятия. 
Съгласно § 1, т. 74 от ДР на ЗКПО "големи предприятия" за целите на чл. 189б са предприятия, които не отговарят на критериите, 
определени в приложение I на Регламент (ЕС) 2022/2472 на Комисията от 14 декември 2022 година относно деклариране на някои 
категории помощи в секторите на селското и горското стопанство и в селските райони за съвместими с вътрешния пазар в приложение на 
членове 107 и 108 от Договора за функционирането на Европейския съюз (ОВ, L 327/1 от 21 декември 2022 г.). Според чл. 2, т. 1 от 
Приложение I „Определение за микро-, малки и средни предприятия“ на Регламент 2022/2472 в категорията на микро-, малки и средни 
предприятия (МСП) се включват предприятия, в които работят по-малко от 250 души и чийто годишен оборот не надхвърля 50 милиона 
евро и/или чийто общ годишен счетоводен баланс не надвишава 43 милиона евро. При определяне на тези показатели следва да се имат 
предвид и правилата, регламентирани в останалите разпоредби на Приложение І с оглед на това, че § 1, т. 74 от ДР на ЗКПО препраща 
към цялото Приложение І, а не само към чл. 2 от същото. В чл. 3 от Приложение І са посочени видовете предприятия, които са взети 
предвид при определяне на числеността на персонала и финансовите показатели (по чл. 2), а именно: „самостоятелно предприятие“, 
„предприятия партньори“ и „свързани предприятия“. При това положение, ако са налице хипотезите за „предприятия партньори“ или 
„свързани предприятия“, се изследва числеността на персонала и финансовите показатели за цялата група, а не само за предприятието, 
желаещо да преотстъпва корпоративен данък.